gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl da gl gl gl de gl gl gl gl sv en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Fonsagrada despide a televisión analóxica cunha festa
Venres, sexta feira, 30 de setembro de 2022
Xestionado por Vieiros e o Colexio de Xornalistas de Galicia
Actuacións musicais e presenza de membros do Goberno servirán para culminar un ensaio dun proceso que se vai desenvolver en todo o país.
Tags: A Fonsagrada apagón TDT
O concello da Fonsagrada convértese este sábado no primeiro do Estado en completar o proceso de transición á TDT, co apagamento analóxico. Dende o 5 de abril, dous anos antes da data límite imposta para todo o territorio estatal, a veciñanza do municipio lugués só poderá ver a televisión a través da tecnoloxía dixital.
O acto, anunciado para o mediodía, contará cunha importante presenza institucional. Presidirao o xefe do Goberno, Emilio Pérez Touriño, acompañado da presidenta do Parlamento, Dolores Villarino; o secretario xeral de Comunicación, Fernando Salgado; o secretario de Estado de Telecomunicacións, Francisco Ros; o presidente da Deputación de Lugo, Xosé Ramón Gómez Besteiro, e tamén os conselleiros de Educación e Traballo e mais o alcalde da Fonsagrada, Argelio Fernández Queipo. A parte musical correrá a cargo de Rosa Cedrón e Cómplices.
Grazas aos 2.000 descodificadores que se repartiron de balde polos fogares fonsagradinos, os veciños xa poden recibir, actualmente, 25 canles de televisión e 14 de radio. O plan experimental custoulle á Xunta 305.000 euros, que inclúen o financiamento dos descodificadores, fornecidos pola empresa galega Televés. Ademais, a experiencia piloto realizada na Fonsagrada, o concello de máis superficie de Galiza, o segundo do Estado e un dos que teñen a poboación máis dispersa, servirá para completar as fases do apagamento no resto do país.
Nesta idea incidiu o director xeral do organismo Impulsa TDT, Andrés Armas, que destacou o venres que A Fonsagrada é unha zona "idónea" para experimentar o apagón, debido á súa "singularidade". Afirmou que a implantación da televisión dixital terrestre está a cumprir os prazos previstos e advertiu que aquel que non cumpra os pasos non poderá ver a televisión a partir de 2010, ou mesmo antes.
O presidente da Xunta presidirá o apagón analóxico na Fonsagrada
Os veciños da Fonsagrada reciben descodificadores de TDT de balde
A Fonsagrada será pioneira no salto do analóxico ao dixital
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Nas últimas semanas repartíronse 2.000 descodificadores de balde na Fonsagrada
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto